**Naziv obveznika: Osnovna škola Josip Kozarac Soljani**

**Broj RKP-a: 10313**

**Sjedište obveznika: Soljani**

**Matični broj: 03307824**

**Adresa sjedišta: Tomislavova 5a**

**OIB: 65379606552**

**Razina: 31**

**Razdjel: 000**

**Šifra djelatnosti NKD: 8520**

**Šifra županije: 16 – Vukovarsko-srijemska županija**

**Šifra općine: 505 – Općina Vrbanja**

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA 2024. GODINE**

**Škola se financira iz slijedećih izvora:**

• **Prihodi iz državnog proračuna** – Ministarstvo znanosti obrazovanja i sporta i to rashode za: plaće i naknade zaposlenika, naknadu zbog nezapošljavanja invalida.

Ministarstvo sufinancira projekt „Od ideje do STEM vještina u školama“ s 15% ukupnog proračuna

• **Prihodi iz županijskog proračuna** – Vukovarsko-srijemska županija

Decentralizirani prihodi (zakonski standard škole) i prihodi na temelju ugovornih obveza (iznad zakonskog standarda).

• **Vlastiti prihodi**

Prihodi od najma školske sportske dvorane, prihodi od prodaje starog papira

• **Prihodi po posebnim propisima**

Prihodi školskih kuhinja, prihodi od osiguranja-refundacija štete.

• **Pomoći iz proračuna općine – Općina Vrbanja**

Prihodi za plaću, naknade plaća i ostalih naknada zaposlenice - voditeljice predškole. Prihodi za materijalne izdatke redovne djelatnosti osnovnog obrazovanja, te predškolskog obrazovanja. Prihodi za sufinanciranje školske prehrane za učenike koji nisu obuhvaćeni programom „Užina za sve“.

• **Pomoći od donacija**

Tekuće donacije od pravnih i fizičkih osoba, te trgovačkih društava.

• **Prihodi od projekta iz sredstava Europske Unije**

Tekuće donacije od pravnih i fizičkih osoba, te trgovačkih društava.

Osnovna škola Josip Kozarac Soljani djeluje na dvije lokacije. Kao osnovna škola u Soljanima, te kao područna škola u Strošincima. Ima ukupno 10 odjeljenja: 9 odjeljenja u Soljanima (1. – 8. razred), te 1 odjeljenje u Strošincima (kombinirani odjeli od 1. do 4. razreda).

Osnivač Škole je Vukovarsko-srijemska županija. Škola je pravna osoba koja je samostalna u obavljanju svoje djelatnosti i poslovanju sukladno zakonu, propisima utemeljenim na zakonu, Statutu Škole, stručnim normama i pravilima struke.

Škola obavlja djelatnost osnovnog odgoja i obrazovanja, koja obuhvaća opće obrazovanje, te druge oblike obrazovanja djece i mladih.

Djelatnost se ostvaruje na temelju nacionalnog kurikuluma, nastavnih planova i programa i školskog kurikuluma te osiguranjem odgovarajućeg broja učitelja i stručnih suradnika pod uvjetima i na način propisan zakonom. Školom upravlja Školski odbor, a čiji rad se pobliže uređuje Statutom Škole, u skladu sa zakonskim propisima.

**INSTITUCIONALNI OKVIR**

**1. Zakonski i regulatorni okvir**

* **Zakon o proračunu** („Narodne novine“, br. 144/21) – glavni zakon koji regulira planiranje, izvršenje i nadzor proračuna.
* **Zakon o računovodstvu** („Narodne novine“, br. 78/15, 134/15, 120/16, 116/18, 42/20) – propisuje računovodstvene standarde i obveze financijskog izvještavanja.
* **Pravilnik o proračunskom računovodstvu i Računskom planu** („Narodne novine“, br. 124/14, 115/15, 87/16, 3/18, 126/19, 108/20, 147/20) – definira računovodstvena pravila, kontni okvir i način sastavljanja financijskih izvještaja.
* **Pravilnik o financijskom izvještavanju u proračunskom računovodstvu** („Narodne novine“, br. 3/15, 93/15, 135/15, 2/17, 28/17, 112/18, 126/19, 108/20) – propisuje oblik i sadržaj financijskih izvještaja proračunskih korisnika.

**Bilješke uz bilancu:**

**Popis ugovornih odnosa koji mogu postati obveza ili imovina:**

OŠ Josip Kozarac nema ugovornih odnosa koji mogu postati obaveza ili imovina

**Popis sudskih sporova u tijeku:**

OŠ Josip Kozarac nema sudskih sporova u tijeku.

**Bilješke uz pojedine pozicije Obrasca Bilanca**

**Šifra B002** U obrascu BIL prikazana je vrijednost nefinancijske imovine: dugotrajne imovine, građevinskih objekata, postrojenja i opreme; u ukupnoj vrijednosti 987.539,44€ na dan 1.1.2024., te u vrijednosti od 952.533,14€ na dan 31.12.2024. a s kojim datumom je obračunat je i ispravak vrijednosti po zakonskim stopama.

Škola je u 2024. godini nabavila sljedeće imovine:

Postrojenja i opreme: 2.699,38 €

Knjige i udžbenike : 6.112,85 €

Najznačajnija dugotrajna nefinancijska imovina odnosi se na postrojenja i opremu, pa dajemo strukturu ove imovine, i iskazujemo podatak imovine na početku i kraju godine. Iz ovih podataka vidljiva je funkcionalnost imovine, odnosno je li ulaganje u nabavljenu imovinu veće od ispravka vrijednosti kako bi se održala njena funkcionalnost**.**

**Tablica: Otpisanost i funkcionalnost dugotrajne nefinancijske imovine**

|  |  |  |
| --- | --- | --- |
| **OPIS** | **01.01.2024.** | **31.12.2024** |
| NV Građevinski objekti | 1.353.897,46 | 1.353.897,46 |
| Ispravak vrijednosti | 449.495,83 | 463.726,72 |
| Otpisanost | 33,20% | 34,25% |
| NV Postrojenja i oprema | 249.063,59 | 251.762,97 |
| Ispravak vrijednosti | 173.086,22 | 196.468,96 |
| Otpisanost | 69,49% | 78,04% |
| NV Knjige | 102.245,06 | 108.357,91 |
| Ispravak vrijednosti | 98.627,46 | 104.430,31 |
| Otpisanost | 96,46% | 96,37% |
| NV Nematerijalna imovina | 4.436,12 | 4.436,12 |
| Ispravak vrijednosti | 4.035,04 | 4.168,06 |
| Otpisanost | 90,96% | 93,96% |

**Šifra 1 – Financijska imovina**

Indeks financijske imovine u odnosu na kraj prošle godine je 85,1.

\* novac na računu kod poslovnih banaka (Šifra 111 je 40,27, indeks 0,2). Škola je krajem prošle godine zaprimila kredit za provedbu STEM projekta, kojeg na dan 31.12.2023. godine nije u potpunosti utrošila, te je ušla u 2024. godinu s 24.593,37 € na računu. Provedba projekta završila je u 2024. godini. Stanje na kraju godine je 40,27 € iz 2 razloga Stem sredstva su potrošena te je u 2024 godini škola ušla u sustav riznice i poslovanje preko vlastitog računa nije obavljala osim za potrebe STEM projekta.

\* Ostala potraživanja (Šifra 129) 9284,56 € u odnosu na 3790,78 € s kraja prošle godine, što je za 244,9% više u odnosu na prošlu godinu. Radi se o potraživanju od HZZO-a za refundaciju naknade bolovanja preko 42 dana i za plaćene predujmove koji su ove godine bili nešto veći.

\* Potraživanja za prihode poslovanja (Šifra 16) je 2792,09 € (indeks 138,1), a odnosi se na potraživanja od županije za iznos vlastitih sredstva na županijskom podračun.

Novčana sredstva prema zahtjevima osnivaču i Općini Vrbanja korištena su za nabavu opreme ili ulaganja u objekt.

Na računu 19311 prikazani su kontinuirani rashodi budućeg razdoblja- aktivna vremenska razgraničenja, tj. obračun plaće za prosinac, a koja će biti isplaćena u siječnju 2025. godine u iznosu 60.846,53 €.

**Šifra 2** Obveze prikazane na računima razreda 2 prikazuju obveze za rashode nastale temeljem vjerodostojne knjigovodstvene evidencije, a u okviru podračuna 23; obveze za zaposlene (plaća 12/2024), naknade zbog nezapošljavanja invalida, naknade troškova zaposlenima i drugi dohodak i obveze za materijalne rashode (režijski troškovi prosinac, nedospjeli računi). Obveze bilježe smanjenje u odnosu na prethodu godinu i iznose 80.609,68€. Do smanjenja volumena obaveza došlo je zbog završetka STEM projekta isplate zadnje rate i povrata kredita podignutog kod OTP Banke u svrhu realizacije samog projekta.

**Bilješke uz Izvještaj o prihodima i rashodima, primicima i izdacima – Obrazac PR-RAS**

**PRIHODI**

**Šifra 6** U izvještajnom razdoblju ukupno je ostvareno 1.251.040,64€ prihoda (klasa 6) što je u odnosu na 2023. godinu povećanje od 16,6%. Do povećanja prihoda došlo je zbog povećanja prihoda za plaću i naknada zaposlenima, te zbog prihoda od sredstava za provedbu projekta „Od ideje do STEM vještina u školama“, transferiran od strane MRRFEU.

**63** U 2024. godini škola je ostvarila Pomoći iz inozemstva i od subjekata unutar općeg proračuna za 21,2 % više u odnosu na prethodnu godinu. Do toga je došlo zbog povećanja prihoda za podmirenje rashoda zaposlenih i zbog transfera sredstava za provedbu EU projekta (15% nacionalnog sufinanciranja).

**64** U 2024. godini prihodi od imovine nisu bili značajni i iznose 159,33 €

**Šifra 652** U izvještajnom razdoblju iznos prihoda za troškove koji se sufinanciranju je značajno smanjen te iznosi 830,23 € što je 8,5% u odnos na prethodnu godinu razlog tome je smanjen priljev sredstava za sufinanciranje školske kuhinje čije je sufinanciranje preuzela država i Općina te manji prihod s naslova osiguranja šteta.

**Šifra 67** U izvještajnom razdoblju transferi od osnivača smanjeni su i iznose 67,3 % u odnosu na prethodnu godinu razlog tome je preuzimanje rashoda prijevoza učenika u školi i iz škole.

**Šifra 8** U izvještajnom razdoblju, škola je bila u potrebi realizirati kredit u OTP banci za potrebe provedbe projekta. Ugovoreni iznos kredita je 250.000,00 €, a škola ga je u ovoj godini realizirala u iznosu od 41.500,00 €. Navedeni iznos knjižen je na osnovni račun **84432** Primljeni kredit od tuzemnih institucija izvan javnog sektora – dugoročni.

**RASHODI**

**Šifra 3** U izvještajnom razdoblju ukupno je ostvareno 1.178.849,78€ rashoda (klasa 3) što je u odnosu na 2023. godinu smanjenje od 0,6 %.

**Šifra 31** U izvještajnom razdoblju za gotovo 26,3% je povećan rashod za zaposlene. Razlog tomu leži u činjenici da je povećana osnovica za obračun plaća kao i korekcija koeficijenta složenosti radnih mjesta.

**Šifra 32** U izvještajnom razdoblju ukupno je ostvareno 143.253,38€ materijalnih rashoda, što je za malo manje od 50% manje u odnosu na prošlu godinu. Najveći razlog tomu je sudjelovanje u EU projektu „Od ideje do STEm vještina u školama“, kojeg je naša škola nositelj, te zajedničke aktivnosti sa svih 6 partnera financira u potpunosti i knjiži kao trošak u 100% iznosu naše škole knjiženo u 2023 godini, dok je završetak projekta bio u 2024. godini.

**Šifra 34** U izvještajnom razdoblju značajnije su povećani rashodi financijske prirode za 58,00%, a koji su rezultat obračunate interkalarne kamate na realizirani kredit.

**Šifra 36** Zbog sudjelovanja u EU projektu, naša škola kao nositelj, isplaćuje partnerima novčana sredstva prema zahtjevu, a koja se evidentiraju na računskoj skupini 36. Ove godine takvih transfera realizirano je u ukupnom iznosu od 293.486,52€.

**Šifra 37** Troškovi nabave radnih udžbenika, radnih bilježnica i ostalih radnih materijala za učenike, realizirani su u iznosu od 9723,80 € sukladno potrebama škole.

**Šifra 4** Škola je ove godine nabavila nefinancijske imovine u iznosu 8.812,23€, što je za 2,3% više nego prošle godine. Nabavka se odnosi na nabavu uredske opreme i namještaja te nabavku udžbenika za učenike.

**Šifra 5** Škola je u 2024 godini vratila ukupan iznos kredita u iznosu 120.636,37 € koji je knjižen na kontu **5443** Otplata glavnice primljenih kredita od tuzemnih kreditnih institucija izvan javnog sektora.

**Bilješke uz Izvještaj u vrijednosti i obujmu imovine i obveza – Obrazac P-VRIO**

Temeljem Uputa o priznavanju, mjerenju i evidentiranju imovine u vlasništvu Republike Hrvatske propisana je obveza proračunskih korisnika o prikazivanju promjena nad imovinom. S obzirom da u izvještajnom razdoblju nije došlo do promjene obujma imovine temeljem revalorizacije, reklasifikacije, rashodovanja, otuđenja, otpisa ili promjene svrhe, obrazac se predaje nepopunjen. U slučaju da dođe do nekih od tih događanja, ravnateljica će na prijedlog Povjerenstva donijeti Odluku o iskazivanju takvih promjena, te o istome obavijestiti ŠO, a navedene će promjene biti računovodstveno prikazane u nekom od slijedećih razdoblja.

**Bilješke uz izvještaj o rashodima prema funkcijskoj klasifikaciji – Obrazac RAS-funkcijski**

Temeljem čl.7. Pravilnika o financijskom izvještavanju u proračunskom računovodstvu škola je obveznik predaje ovoga obrasca. Financijska klasifikacija sadrži aktivnosti odnosno projekte korisnika proračuna razvrstane prema njihovoj namjeni. Podaci iz izvještaja RAS- funkcijski omogućavaju informaciju o državnoj potrošnji po funkcijama. U funkciji 09 nalazi se obrazovanje, te su ukupno iskazani rashodi poslovanja razreda 3 i 4 uvršteni u AOP 113 navedenog obrasca u iznosu 1.187.662,01€.

**Bilješke uz obrazac Obveze**

Škola je u 2024. godinu prenijela ukupne obveze u iznosu od 155186,56 € (V001), a odnose se materijalne rashode (energenti) i troškove plaće i naknada zaposlenim za prosinac 2023. godine. Škola je period završila sa stanjem obaveza od 80.609,68€ najveći razlog smanjenja obaveza je povrat kredita podignutog kod OTP banke za potrebe financiranja STEM projekta. Obaveze se odnose na troškove plaće za prosinac 2024 godine i materijalne rashode ( većinom režijske troškove)

U Soljanima, 31. siječnja 2025. godine